b'\n_START_ARTICLE_\nBrela\n_START_SECTION_\nGeografija\n_START_PARAGRAPH_\nOb\xc4\x8dina Brela se razprostira na povr\xc5\xa1ini 20 km\xc2\xb2 ob 7\xc2\xa0km dolgi obali in meji na zahodu na ob\xc4\x8dino Zadvarje, na jugu pa na ob\xc4\x8dino Ba\xc5\xa1ka Voda._NEWLINE_Naselje Brela le\xc5\xbei v srednji Dalmaciji, na obali Makarskega primorja, ju\xc5\xbeno od ceste Split - Dubrovnik, okoli 15 km severozahodno od Makarske pod gorskim hrbtom Biokova. Brela z okolico se pona\xc5\xa1a z gostim borovim gozdom tik ob prodnatih pla\xc5\xbeah in \xc5\xa1tevilnimi izviri pitne vode._NEWLINE_V Breli je manj\xc5\xa1e pristani\xc5\xa1\xc4\x8de s svetilnikom. V pristanu lahko pristajajo manj\xc5\xa1a plovila ob valobranu kjer je globina morja do 4 m in ob dveh manj\xc5\xa1ih pomolih, kjer morje dose\xc5\xbee globino 2 do 3 m. Iz pomorske karte je razvidno, da svetilnik oddaja svetlobni signal: B Bl 3s. Nazivni domet svetilnika je 4 milje.\n_START_SECTION_\nZgodovina\n_START_PARAGRAPH_\nNa podro\xc4\x8dju kjer stoji dana\xc5\xa1nje naselje je v 10. stoletju stalo naselje, ki se je imenovalo Berulia. Sedanje naselje je nastalo v novej\xc5\xa1em \xc4\x8dasu z migracijo prebivalcev iz podbiokovskih vasi.\n_START_SECTION_\nGospodarstvo\n_START_PARAGRAPH_\nPoleg turizma (hoteli H. Berulina, H. Maestral, H. Soline, H. Marina in H.Pelegrin) se prebivalci ukvarjajo \xc5\xa1e s poljedelstvom, ribolovom,vinogradni\xc5\xa1tvom in pridelavo oljk._NEWLINE_V sklopu hotela Soline deluje marina -  Marina Brela Soline, ki je odprta tudi za jadrnice v tranzitu. Ima 150 privezov v morju in 15 mest na suhem. Globina morja v mrini je do 5 m. Dobro je zavarovana pred vsemi vetrovi, pred katerimi jo varuje 80 m dolg pomol s priklju\xc4\x8dki za vodo in elektriko.'